จากรูปภาพผู้ชายฝั่งซ้ายจะเป็นฝ่ายรับและผู้ชายฝั่งขวาจะเป็นฝ่ายรุก
ในการนิยามเพศสภาพของมนุษย์ **รุก**, **รับ** และ **โบท** คือ ลักษณะท่วงท่าการร่วมเพศ หรือกิจกรรมทางเพศของมนุษย์โดยเฉพาะระหว่างผู้ชายกับผู้ชาย โดย *รุก* จะเป็นคำนิยามที่ใช้กับผู้ที่เป็นฝ่ายสอดใส่ ขณะที่ *รับ* จะเป็นคำนิยามที่ใช้กับผู้ถูกสอดใส่ และ *โบท* คือคำนิยามที่ใช้กับผู้ที่มีความพึงพอใจกับบทบาททั้ง 2 อย่าง คำนิยามเหล่านี้อาจจะเป็นคำนิยามในการระบุตัวตนของแต่ละคนตามรสนิยมและความชอบ โดยในวงกว้างในการนิยามอาจจะแสดงให้เห็นถึงอัตลักษณ์ทางเพศ และบทบาททางสังคมด้วย

รุก
---

ภาพประกอบของชายสองคนที่มีเพศสัมพันธ์ในตำแหน่งคาวบอย
**รุก**  หรือ **ท็อป** (อังกฤษ: Top) ส่วนใหญ่การนิยามคำว่า *รุก* หรือ *ท็อป* นั้นจะใช้กับผู้ที่ทำการสอดใส่ให้กับอีกฝ่ายหนึ่งขณะที่กำลังทำกิจกรรมทางเพศ สำหรับกิจกรรมทางเพศระหว่างผู้ชายกับผู้ชายนั้น รุกหรือท็อปมักใช้กับผู้ชายที่ใช้อวัยวะเพศในการสอดใส่เข้าไปในรูทวารหนักของอีกฝ่ายหนึ่ง สำหรับคำว่า *ท็อป*นั้นยังสามารถที่จะนิยามได้ถึงผู้ที่มีบทบาทที่เหนือกว่าทั้งในความสัมพันธ์หรือกิจกรรมทางเพศแต่การนิยามดังกล่าวนั้นก็ไม่สามารถตัดสินว่าผู้นั้นจะเป็น *รุก*  หรือ *ท็อป* ได้

คำว่า *รุก* หรือ *ท็อป (Top)* นั้นยังสามารถใช้ได้ในอีกหลากหลายบริบทด้วยกัน อาทิ *โบทรุก* หรือ *Versatile Top* จะหมายถึง ผู้ที่มีรสนิยมชอบสอดใส่แต่สามารถถูกสอดใส่ได้เป็นบางครั้ง ขณะที่คำว่า *Total Top* จะหมายถึงผู้ที่มีรสนิยมชอบสอดใส่อย่างเดียวเท่านั้น ส่วน *Power Top* จะหมายถึงผู้ที่มีความชำนาญในการทำกิจกรรมทางเพศแบบสอดใส่ และ*Service Top* จะหมายถึงผู้ที่สอดใส่แต่อยู่ภายใต้อำนาจของผู้ที่ถูกสอดใส่

Trevor Hart บุคลากรจากสถาบัน the Centers for Disease Control and Prevention (CDC) ได้ทำการศึกษาออกมาว่าผู้ที่เป็นฝ่าย *รุก* หรือ *ท็อป* มักจะเป็นฝ่ายที่สอดใส่ในกิจกรรมทางเพศอย่างอื่นที่นอกจากการร่วมเพศทางทวารหนักด้วยทั้งการร่วมเพศทางปากหรือการช่วยเหลือตัวเองกับเซ็กซ์ทอย

รับ
---

**รับ** หรือ **บอททอม** (อังกฤษ: Bottom) สำหรับการนิยามคำว่า *รับ* หรือ *บอททอม* นั้นส่วนใหญ่จะใช้กับผู้ที่ถูกสอดใส่โดยอีกฝ่ายหนึ่งขณะที่กำลังทำกิจกรรมทางเพศ สำหรับกิจกรรมทางเพศระหว่างผู้ชายกับผู้ชายนั้น รับหรือบอททอมมักใช้กับผู้ชายที่ถูกอวัยวะเพศชายสอดใส่เข้าไปในรูทวารหนักของตนเองขณะที่กำลังมีกิจกรรม นอกจากนี้คำว่า *บอททอม*นั้นสามารถนิยามความสัมพันธ์หรือกิจกรรมทางเพศในรูปแบบของผู้ที่อยู่ภายใต้อำนาจของอีกฝ่าย แต่ทั้งนี่การนิยามรูปแบบนี้ก็ไม่สามารถตัดสินว่าผู้นั้นจะเป็น *รับ*  หรือ *บอททอม* ได้อีกเช่นกัน

ในส่วนของคำว่า *รับ* หรือ *บอททอม (Bottom)* นั้นยังสามารถใช้ได้ในบริบทอื่นๆด้วยอีกเช่นกัน อาทิ *โบทรับ* หรือ *Versatile Bottom* จะหมายถึง ผู้ที่มีรสนิยมชอบถูกสอดใส่แต่สามารถสอดใส่ได้เป็นบางครั้ง หรือคำว่า *Total Bottom* จะหมายถึงผู้ที่มีรสนิยมชอบถูกสอดใส่เพียงอย่างเดียว ขณะที่ *Power Bottom* จะหมายถึงผู้ที่ชื่นชอบการถูกสอดใส่เป็นอย่างมาก จากบริบทการเป็นผู้รับนั้นนอกจากเรื่องการร่วมเพศทางทวารหนักนั้นในบางครั้งคำว่า *รับ* หรือ *บอททอม* ยังอาจจะหมายถึงผู้ที่ถูกอีกฝ่ายหนึ่งเลียทวารหนักของตนเอง หรือ ผู้ที่อมอวัยวะเพศชายให้กับอีกฝ่ายหนึ่ง

โบท
---

**โบท** หรือ **เวอร์ซาไทล์** (อังกฤษ: Versatile) หมายถึงผู้ที่มีรสนิยมชอบเป็นทั้งฝ่ายรุกและฝ่ายรับ หรือผู้ที่ชอบเป็นฝ่ายมีอำนาจหรืออยู่ภายใต้อำนาจในระหว่างการมีกิจกรรมทางเพศ การร่วมเพศแบบฟลิป-ฟลอป (อังกฤษ: Flip-Flop) หรือ ฟลิปฟัก (อังกฤษ: Flipfuck) คือคำนิยามการเปลี่ยนตำแหน่งของการร่วมเพศทางทวารหนักระหว่างผู้ชายกับผู้ชายด้วยกัน โดยทั้งสองฝ่ายจะเป็นทั้งฝ่ายสอดใส่และฝ่ายถูกสอดใส่

ในบางกลุ่มความคิดการมีสัมพันธ์ในลักษณะ *โบท* หรือ *เวอร์ซาไทล์* ถือเป็นรูปแบบการดำเนินชีวิตที่แท้จริง เพราะการร่วมเพศไม่ได้จำกัดอยู่แค่ทวารหนัก, ปาก หรืออวัยวะเพศ เท่านั้น แต่การร่วมเพศแบบ *โบท* หรือ *เวอร์ซาไทล์* มันยังแสดงให้เห็นถึงหน้าที่และความใส่ใจบนเรือนร่างของกันและกันในความสัมพันธ์ด้วย

จากการศึกษาพบว่าชายรักร่วมเพศที่ใช้ชีวิตแบบ *โบท* หรือ *เวอร์ซาไทล์* จะค่อนข้างเปิดรับสิ่งใหม่ และไม่ชอบการถูก นิยามตัวตน, การเหมารวม หรือ การวางนัยทั่วไป ซึ่งจะมีความแตกต่างจากความสัมพันธ์แบบรักต่างเพศซึ่งมีรูปแบบความสัมพันธ์ค่อนข้างที่จะชัดเจนและสามารถคาดเดาได้ว่าฝ่ายใดจะเป็นฝ่ายใด ในการนิยามตัวตนของผู้ชายที่ต้องการจะมีกิจกรรมทางเพศกับผู้ชายนั้นบางส่วนมักจะนิยามตัวตนว่า *โบทรุก* หรือ *โบทรับ* เพื่อที่จะสามารถเข้าถึงอีกฝ่ายหนึ่งได้ง่ายขึ้น

และจากผลการวิจัยของประเทศออสเตรียในปี ค.ศ.2009 นั้นพบว่านักแสดงที่ทำงานในอุตสาหกรรมภาพยนตร์ลามกเกย์ จากการสำรวจนักแสดงชายทั้งหมด 5,556 คน พบว่าโดยส่วนใหญ่นักแสดงชายจะเคยแสดงทั้งบทบาทรุกและรับในร้อยละ 82.4 ขณะที่นักแสดงชายที่เคยแสดงเพียงแค่บทบาทรุกเท่านั้นจะมีอยู่ที่ร้อยละ 10.8 ส่วนนักแสดงชายที่เคยแสดงเพียงแค่บทบาทรับเท่านั้นจะมีอยู่ที่ร้อยละ 6.8 ซึ่งการแสดงให้เห็นว่าในวงการภาพยนตร์ลามกเกย์มักจะนำเสนอผู้ชายทั้งในรูปแบบของผู้ที่เป็นทั้งฝ่ายรุกและฝ่ายรับในตัวนักแสดงหนึ่งคน

ในทางสถิติ
----------

จากการสำรวจทั้งหมดยังไม่มีงานวิจัยในทางวิทยาศาสตร์ชิ้นใดบ่งชี้ถึงตัวเลขอย่างแน่นอนว่าชายรักร่วมเพศทั้งเกย์ และ ไบเซ็กชวล มีรสนิยมทางเพศในรูปแบบใด แต่จากการสำรวจ 55,464โปรไฟล์ ของเว็บไซต์เกย์ดอทคอมในสหรัฐพบว่าโดยส่วนใหญ่ร้อยละ 41.62 จะนิยามตนเองว่าเป็นโบท ขณะที่ร้อยละ 31.92 จะนิยามตนเองว่าเป็นรับ และร้อยละ 26.46 จะนิยามตนเองว่าเป็นรุก แต่ก็มีบางรัฐที่สถิติมีจำนวนที่แตกต่างจากสถิติร่วมทั้งหมด อาทิ ในรัฐไวโอมิงจากกลุ่มตัวอย่างทั้งหมดพบว่า ร้อยละ 44 นิยามตนเองว่าเป็นรับ ขณะที่ ร้อยละ 40 นิยามตนเองว่าเป็นโบท และร้อยละ 16 นิยามตนเองว่าเป็นรุก เป็นต้น

อ้างอิง
-------

1. 1 2 3 4 5  Steven Gregory Underwood (2003). *Gay men and anal eroticism: tops, bottoms, and versatiles*. Psychology Press. ISBN 1-56023-375-3. สืบค้นเมื่อ 2011-12-02.
2. ↑  Versatile Top. Gaylife.about.com (2012-01-01). Retrieved on 2012-01-09.
3. ↑  Gremore, Graham (4 May 2015). "What Do You Do When Your Total Top Boyfriend Refuses To Bottom?". *Queerty*. สืบค้นเมื่อ 24 July 2015.
4. ↑  Rodriguez, Carissa (13 May 2015). "It's Symptomatic". *Document Journal*. สืบค้นเมื่อ September 5, 2015.
5. ↑  Bering, Jesse. "Top Scientists Get to the Bottom of Gay Male Sex Role Preferences". Scientific American. คลังข้อมูลเก่าเก็บจากแหล่งเดิมเมื่อ 2011-03-19. สืบค้นเมื่อ 2011-01-20.
6. ↑  Versatile Bottom. Gaylife.about.com (2012-01-01). Retrieved on 2012-01-09.
7. ↑  Goodreau, SM; Peinado, J; Goicochea, P; Vergara, J; Ojeda, N; Casapia, M; Ortiz, A; Zamalloa, V; และคณะ (2007). "Role versatility among men who have sex with men in urban Peru". *Journal of Sex Research*. **44** (3): 233–9. doi:10.1080/00224490701443676. PMID 17879166. S2CID 13334957. คลังข้อมูลเก่าเก็บจากแหล่งเดิมเมื่อ 2013-10-20. สืบค้นเมื่อ 2021-10-07.
8. ↑  "Männer, die sowohl passiven als auch aktiven Analsex praktizieren, nennt man *versatile*." Georg Pfau, Präventionsmedizin für den Mann, Linz 2009
9. ↑  Michael D. Smith, David W. Seal; Seal (2008). "Motivational Influences on the Safer Sex Behavior of Agency-based Male Sex Workers". *Archives of Sexual Behavior*. **37** (5): 845–53. doi:10.1007/s10508-008-9341-1. PMC 5454495. PMID 18288599.
10. ↑  Levine, Martin P.; Kimmel, Michael S. (1998). *Gay Macho: The Life and Death of the homosexual Clone*. New York: New York University Press.
11. ↑  Jay, Karla; Young, Allen (1979). *The gay report: Lesbians and gay men speak out about sexual experiences and lifestyles*. New York: Summit. ISBN 0-671-40013-4.
12. ↑  Michelides, Christian: *Männlichkeitskonstruktionen der Pornografie zur Jahrtausendwende,* Wien 2009
13. ↑  Best states for tops, bottoms, versatiles เก็บถาวร 2017-10-27 ที่ เวย์แบ็กแมชชีน. Straightacting.com. Retrieved on 2012-01-09.